Source: https://docplayer.fi/108055762-Kuntotarkastus-tutkimus-tuiskulan-koulut.html
Timestamp: 2020-01-20 20:50:08+00:00
Document Index: 2160711

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Kuntotarkastus / tutkimus Tuiskulan koulut - PDF Free Download
Download "Kuntotarkastus / tutkimus Tuiskulan koulut"
1 Kuntotarkastus / tutkimus Tuiskulan koulut Kohde: Pinta-ala: n.680 m² Rakennusvuosi: Koulutalot Rakennusala: - Käyttötarkoitus: koulu Tuiskulansuora 126 Tilavuus: Kurikka Kerrosluku: 1½ Tarkastuksen tilaaja: Kurikan kaupunki kunnossapitovastaava Niko Jokela Kärrytie Kurikka Tutkimuspäivä: Tutkija: Jukka Harju Aa tutkijat Varisselänkatu 21 A Vaasa Puh Tutkimuksen syy: Kuntotarkastus / tutkimus. Rajaukset kohteessa: Tarkastus / tutkimus rajattiin aistinvaraiseen tarkastukseen, rakenneavausten tekoon sekä materiaali- ja pintapölynäytteiden ottoon molemmista kouluista. Tarkastuksen / tutkimuksen aikana suoritettiin myös kosteuden tarkastelua pintakosteudenosittimen avulla ja puurakenteiden kosteuden mittausta Testo mittarin avulla. Tutkimuksessa käytetyt apuvälineet: Rakenteiden pintakosteuksia arvioitiin Trotec T 2000 yhdistelmämittarin ja Trotec TS 300 pinta-anturin avulla. Ilman kosteutta ja lämpötilaa mitattiin Trotec T 2000 mittarin ja Trotec TS 240 porareikäanturin avulla, anturit kalibroitu 11/17, kalibroitujen mitta-päiden tarkkuus on +- 3 % % RH. Puurakenteiden kosteutta mitattiin Testo mittarin avulla.
2 Aikaisemmin tehdyt tutkimukset: Puukoulun alapohjan katselmus Käyttäjien tekemät havainnot: Tarkastushetken sää: Puukoulu ilman RH 76,8 % ulkona lämpötilassa -0,8 ºC, sisällä RH 27,3 % lämpötilassa 22,1 ºC ja kivikoulu sisällä RH 27,8 % lämpötilassa 20,6 ºC. Yhteenveto: Katselmus ja tarkastus / tutkimus suoritettiintuiskulan puu- ja kivikoulun tiloissa Rakennukset ovat valmistuneet 1903 (puukoulu) ja 1937 (kivikoulu). Rakennukset ovat puolitoistakerroksisia ja harjakatolla varustettuja. Molemmissa rakennuksissa alapohjana on tuulettuva alapohjarakenne (rossipohja). Tuulettuvat tilat ovat hyvin matalia ja kaivettu osin kuopalle, joten maanpinta rossipohjan alla on osin ympäröivää maanpintaa alempana. Tuulettuvat tilat ovat sokkeloisia ja tuuletusluukkuja (kissanluukkuja) on vähän. Molempien koulujen alla maapohjaan on jätetty orgaanista jätettä. Maasto rakennusten ympärillä on tasamaata. Sala-ojituksen ja sokkelin ulkopuolisen vedeneristyksen olemassaolosta ei tietoa. Sadevesien ohjaus osin puutteellinen puukoulussa ja kivikoulussa puuttuu kokonaan. Puukoulun rossipohja on osin lahonnut rakennuksen pihasta katsoen oikeasta päästä. Oikeassa päässä mitattiin rossipohjan alapinnan kosteutta, joka oli mittaushetkellä P % märkä. Koko alapohjaa ei tarkastettu. Tuuletusluukut rossipohjaan olivat osin maantasossa ja luonnonkivisokkelissa oli useita aukkoja kivien välissä ja alla, joista sulava lumi ja vesi pääsevät valumaan maapohjaan. Rossipohjan ja välipohjan eristeet olivat orgaanista materiaalia ja osin hyvin hienojakoisia. Sisätilojen ilmanvaihto oli luokkakohtainen, jonka lisäksi tiloissa oli huippuimureita. Käynti ullakolle oli eteisessä. Ullakon lattian eristeet olivat näkyvissä ja ullakolla oli muutama lämmitetty huone sekä koulumuseo. Koulumuseon katossa oli nähtävissä runsaasti vanhoja vuotojälkiä. Puukoulu on hirsirunkoinen ja sisäpuolelle on asennettu lisäeristys (5 cm) villalla. Osa puukoulun käyttäjistä on ilmoittanut oireilevansa tiloissa ollessaan. Kivikoulun rossipohjan alla on perusmuureihin tehty isot tuuletus / käyntiaukot tuuletuksen parantamiseksi, mutta sokkelin tuuletusluukkujen peitteenä olevat puuluukut olivat tarkastushetkellä kiinni.
3 Kivikoulu on tiilirunkoinen. Ala- ja välipohjan eristeenä on orgaaninen materiaali, joka on osin hyvin hienojakoista. Ilmanvaihto on tilakohtainen. Kivikoulun tiloissa on opetustilat alaluokalle. Tiloissa on myös liikuntasali ja ullakolla tekstiilityön luokka sekä harjoitustila soittamiseen. Tarkastusmenettylystä: Kuntotarkastusraportti perustuu kohteesta tehtyihin havaintoihin, sekä tarkastuksen yhteydessä omistajalta ja kohteeseen liittyvistä asiakirjoista saatuihin tietoihin ja kohteesta mahdollisesti otettuihin valokuviin. Kuntotarkastus on suoritettu pääosin aistinvaraisin ja rakennetta rikkomattomin menetelmin. Tarkastuksessa on kiinnitetty huomiota pintapuolisella tarkastelulla havaittaviin terveellisyyteen vaikuttaviin oleellisiin puutteisiin, vikoihin ja riskeihin. Rakennetta rikkomattomin menetelmin ei voi havaita rakenteiden sisällä piileviä vaurioita, ellei niistä ole tarkastushetkellä kosteudentunnistimella havaittavaa, muulla tavalla aistittavaa tai rakenteiden pinnalla näkyvää viitettä. Edes rakenteita avaamalla ei voida saada täydellistä varmuutta rakenteiden kunnosta tekemättä erittäin laajoja ja kattavia rakenteiden purkutöitä. Tarkastuksen yhteydessä tehtiin myös kuntotutkimustoimenpiteitä, mm.rakenneavaukset sekä pintapöly- ja materiaalinäytteiden otto. Näiden tarkoitus oli mahdollisten sisäilmahaittojen tai vaurioiden selvittäminen. Kuntotarkastajalla on oikeus ja velvollisuus oikaista kuntotarkastussuoritteessa mahdollisesti havaittava virhe. Tilaajan on tiedostettava, että kuntotarkastus koskee vain ja ainoastaan tilannetta tarkastusajankohtana ja tilanne kohteessa saattaa muuttua oleellisesti hyvinkin lyhyen ajan kuluessa tarkastuksesta. Mittaustulokset: Rakenteiden kosteuksia tarkasteltiin pintakosteudenosoittimen avulla ja puurakenteiden kosteutta mitattiin Testo mittarin avulla. Pintakosteudenosoittimella tehdyssä kosteuden tarkastelussa havaittiin kohonnutta kosteutta puukoulun tyttöjen wc tilassa wc-istuimen oikealla puolella.
4 Puurakenteiden kosteuden mittauksissa kohonnutta kosteuttu havaittiin puukoulun rossipohjan alapinnassa. Kivikoulun rossipohjan alapintaa ei mitattu. Havainnot kohteessa ja toimenpide-ehdotukset Nimike Havainnot Raporttiin on kirjattu havainnot, johtopäätökset, toimenpide-ehdotukset sekä mahdolliset perusteet suositelluille toimenpiteille. Raportti on toteava ja ohjaa jatkotoimenpiteitä, raportti ei ole korjaussuunnitelma. Johtopäätökset, toimenpide-ehdotukset sekä mahdolliset perusteet toimenpiteille on kirjoitettu kursivoituna. Puukoulu Aistinvarainen tarkastus Puukoulun aistinvaraisessa tarkastuksessa havaittiin seuraavaa. Ulkopuoli. Rakennus on hirsirunkoinen ja paneelivuorattu. Harjakaton katteena on konesaumattu pelti. Hormien päältä puuttuvat sadehatut. Alapohjarakenteena on tuulettuva alapohjarakenne (rossipohja). Alapohjan tuuletus puutteellinen ja osa tuuletusluukuista maantasossa. Luonnonkivi sokkelissa myös rakoja kivien välissä ja alla. Maapohjassa havaittiin orgaanista jätettä ja maaperä oli tarkastushetkellä märkä. Osa rossipohjan pohjalaudoituksesta rakennuksen oikeassa päässä oli lahonnut ja pullistunut alaspäin tai romahtanut. Rossipohjan aluslaudoitus oli mitattaessa P % märkä. Rossipohjan alla tuulettuvassa tilassa oli aistittavissa voimakas homeeseen / maatumiseen viittaava haju. Tuulettuva tila oli sokkeloinen. Rakennus sijaitsee tasamaalla.
5 Salaojituksesta ei tietoa. Sadevesien ohjaus osin puutteellinen. Alapohjan tarkastus vain rakennuksen oikeassa päässä. Keittiön alla olevaa tilaa ei tarkastettu tilan mataluuden vuoksi. Sisäpuoli Hirsirungon sisäpuolella on lisäeristys 5 cm. Lattioiden päällysteenä pääosin muovimatto. Alapohjaan kaksi käyntiluukkua, toinen teknisen työn luokassa ja toinen keittiön eteisessä. Käyntiluukkujen tiiveys oli puutteellinen. Ilmanvaihto on luokkakohtainen tulo / poistoilmanvaihto, jonka lisäksi tiloissa on vanhoja huippuimureita, joiden käyttö on kielletty, mutta imureita on kuitenkin käytetty ajoittain. Ala- ja välipohjat ovat puurakenteisia ja niiden eristeenä on ainakin sammalta, kutterinlastua ja hienojakoista savea. Erityisopetuksen tilassa tunnin päättyessä ilma oli hyvin tunkkaista ja ilmanvaihdon poistokanavat eivät toimineet. Yläluokan katossa kosteusjälkiä ilmanvaihtokanavan poistoputken päällä. Kosteusjälkiä havaittiin myös yläluokan varaston katossa. Varaston seinälevy oli turvonnut kosteuden vaikutuksesta ja tilassa ollut rättipatteri oli vuotanut liitoksestaan. Eteisen siivouskomeron takatilassa lavuaari, jonka poistoputki valuttaa veden lattialle latiakaivon viereen. Tyttöjen wc-istuimen oikealla puolella lattia märkä noin 20x20 cm alueella. Keskiluokan katossa kosteusjälkiä yläluokan vastaisen seinän vieressä. Katon nurkassa jälkiä korvausilman tulosta rakenteista. Keskiluokan lattiassa useampi matto päällekkäin. Keittiön lattiassa todennäköisesti myös useampi matto päällekkäin. Siivouskomeron rättipatterin liitos vuotanut.
6 Yläkerta / ullakko Yläkerta pääosin kylmää ja rakentamatonta tilaa. Rakennuksen oikeassa päädyssä lämmitetty tila, jonka hormin vieressä vanha kosteusjälki. Katteen alta puuttuu aluskate. Ullakon toisessa päädyssä koulumuseo, jonka katon ruodelaudoituksessa tummentumaa ja päällystetyissä osissa laajoja vuotojälkiä. Ullakon lattian eristeet näkyvillä. Eristeenä mm. sahanpurua, sammalta, hiekkaa ja kuivaa savea. Lattian laudoituksessa runsaasti jälkiä lattialle tippuneesta kondenssivedestä. Pintapölynäytteet Näyte 1 Näyte kerättiin keskiluokan kaapin päältä. Näytteessä esiintyi normaalin huonepölyn lisäksi kalkkipohjaista rakennusmateriaalipölyä. Katso johtopäätökset ja jatkotoimet. Näyte 2 Näyte kerättiin pikkuluokan (erityisopetus) kaapiston päältä. Näytteessä esiintyi normaalin huonepölyn lisäksi kalkkipohjaista rakennusmateriaalipölyä. Katso johtopäätökset ja jatkotoimet. Rakenneavaukset ja materiaalinäytteiden otto Keskiluokka Keskiluokan seinään ja lattiaan tehtiin rakenneavaukset, joista tarkastettiin rakenteet, kerättiin materiaalinäytteet ja mitattiin puurakenteiden kosteutta.
7 Ulkoseinään tehdyssä avauksessa todettiin seinän rakenteen hirren sisäpuolella olevan seuraava. Lastulevy, höyrynsulku, villa 5 cm, rrakennuspahvi ja hirsi. Hirren tausta oli mitattaessa 11,0 P 5 kuiva. Avauksesta kerätyssä näytteessä oli heikko viite vauriosta. Katso johtopäätökset ja jatkotoimet. Keskiluokan lattiaan tehdyssä avauksessa todettiin lattian rakenteen sisältäpäin lukien seuraava. Muovimatto, lastulevy, höyrynsulku, eriste 10 cm ja siltti. Avausta ei jatkettu syvemmälle siltin tultua vastaan. Avauksesta kerätyssä näytteessä ei ollut viitettä vauriosta. Pikkuluokka Pikkuluokan ulkoseinään tehtiin rakenneavaus, josta tarkastettiin rakenne, kerättiin materiaalinäyte ja mitattiin hirren taustan kosteutta. Avauksessa todettiin seinän rakenteen hirren sisäpuolella olevan seuraava. Lastulevy, 2 x höyrynsulku, villa 5 cm, tapetti, huokoinen puukuitulevy ja hirsi. Hirren tausta oli mitattaessa 12,1 P % kuiva. Avauksesta kerätyssä näytteessä oli heikko viite vauriosta. Näytteessä esiintyi myös pienenä pitoisuutena mahdollinen toksiinin (homemyrkky) tuottaja. Katso johtopäätökset ja jatkotoimet. Johtopäätökset ja suositeltavat jatkotoimet Puukoulun tarkastuksessa / tutkimuksessa ja näytteiden otossa havaittiin seuraavaa. Rakennus on tarkastuksen / tutkimuksen havaintojen perusteella rungoltaan pääosin kunnossa. Havaitut ongelmat liittyvät pääosin alapohjan kosteuteen ja vaurioitumiseen, ilmanvaihdon puutteisiin ja yläpohjan vanhoihin korjaamattomiin vuotovaurioihin. Alla on esitelty tarkemmin kohteessa tehtyjä havaintoja.
8 Ulkopuoli Hormien päältä puuttuivat sadehatut. Rossipohjan tuuletus puutteellinen sokkeloisuuden ja liian vähien tuuletusluukkujen vuoksi. Osa tuuletusluukuista maantasossa ja sokkelikivien välissä ja alla rakoja. Maapohjassa orgaanista jätettä, maapohja märkä ja tuulettuvassa tilassa oli aistittavissa selvä maatumiseen ja homehtumiseen viittaava haju. Rossipohjan aluslaudoitus märkä P % ja osin lahonnut sekä romahtanut. Rakennus sijaitsee tasamaalla. Sala-ojituksen olemassaolosta ei tietoa ja sadevesien ohjaus puutteellinen. Sisäpuoli Hirsirunko lisäeristetty sisäpuolelta. Ilmanvaihto tilakohtainen ja osin puutteellinen, jonka lisäksi katolla on vanhoja huippuimureita joita käytetään ajoittain. Tarkastushetkellä erityisopetuksen poistokanavat eivät toimineet. Lattioiden päällysteenä pääosin muovimatto ja osassa tiloista useita mattoja päällekkäin (keskiluokka ja keittiö). Ala- ja välipohjan täytteenä sammalta, sahanpurua ja kuivaa savea sekä rajapinnat ja läpiviennit tiivistämättä. Vanhoja vuotojälkiä havaittiin yläluokan katossa, varaston katossa ja seinissä, jossa myös kuivauspatterin liitokset vuotaneet. Eteisen siivouskomeron takatilan lavuaarista vesi valui lattialle kaivon viereen. Tyttöjen wc-istuimen vieressä lattia märkä 20x20 cm alueelta. Keskiluokan katossa vanhoja kosteusjälkiä ja nurkassa katon rajassa jälkiä korvausilman tulosta rakenteista. Keittiön siivouskomeron kuivauspatterin liitokset vuotaneet.
9 Ullakko Ullakon lämpimässä huoneessa hormin vieressä vanha kosteusjälki katossa. Koulumuseon katossa runsaasti vanhoja vuotojälkiä ja ruodelaudoitus tummunut näkyviltä osin. Lattian eristeet ullakolla sahanpurua, sammalta ja kuivaa savea. Lattian laudoituksessa runsaasti jälkiä kondenssivedestä. Pintapölynäytteissä kalkkipohjaista rakennusmateriaalipölyä. Lattian näyte kerättiin läheltä sisäpintaa lattian eristemateriaalien vuoksi. Ulkopuoli Hormien päältä puuttuvien sadehattujen vuoksi sadevedet ja lumi pääsevät satamaan hormiin aiheuttaen kosteusvaurioriskin. Vesi ja sulava lumi myös rapauttavat hormia. Tästä syystä hormien päälle tulisi asentaa puuttuvat sadehatut. Rossipohjan alla tuuletuksen puutteet ja veden pääsy maapohjaan lisäävät rossipohjan kosteutta ja sitä kautta vaurioitumisriskiä. Tästä syystä kyseiset puutteet tulisi korjata. Maapohjassa havaittu orgaaninen jäte on mikrobi- ja lahovaurioitunut. Tästä syystä maapohja tulisi puhdistaa jätteestä ja pintamaa vaihtaa. Mikrobinäytteiden keräys rossipohjasta ei ollut mahdollista eristeiden koostumuksen vuoksi. Aistinvaraisten havaintojen ja kosteusmittauksen perusteella rossipohja on kuitenkin mikrobivaurioitunut ja sen aluslaudoitus osin jo lahonnut ja romahtanut. Tästä syystä rossipohja olisi syytä korjata. Rakennuksen sijainti tasamaalla sekä sala-ojituksen ja sadevesien ohjauksen puutteet lisäävät maapohjan kosteutta ja sitä kautta mikrobivaurioitumisen riskiä. Tästä syystä kyseiset puutteet tulisi tarkastaa ja korjata. Sisäpuoli
10 Rakennuksen hirsirunko on lisäeristetty sisäpuolelta ja kahdessa eristeestä kerätyssä näytteessä oli heikko viite vauriosta. Tästä syystä lisäeristys olisi syytä purkaa, desinfioida pinnat ja suorittaa tarvittaessa uusi lisäeristys esim. huokoisella puukuitulevyllä. Tilojen ilmanvaihdossa oli aistinvaraisestikin arvioiden selvästi puutteita. Tiloissa oli tilakohtaisia ilmanvaihtokoneita sekä huippuimureita, joita käytettiin osin samanaikaisesti. Osassa tiloista oli pelkkiä poistoventtiilejä, eikä korvausilmaa tullut riittävästi. Ala- sekä välipohjan täytteet olivat orgaanista osin hyvin hienojakoista materiaalia, jota pääsee sisään lattioiden rajapinnoista ja läpivientien kautta tilojen alipaineisuuden ja rajapintojen sekä läpivientien puutteellisen tiiveyden vuoksi. Tästä syystä tilojen ilmanvaihto tulisi suunnitella kokonaan uudelleen. Suunnittelussa tulee huomioida myös ala- ja välipohjan eristeet (materiaalista riippumatta) ja rajapintojen sekä läpivientien tiiveys. Osassa tiloista lattioiden päällysteenä oli useampi muovimatto päällekkäin. Kaksi tai useampi matto päällekkäin liimattuna aiheuttaa riskin mattojen, liimojen ja tasoitteiden kemialliselle hajoamiselle. Tästä syystä tilat joissa on useampi matto päällekkäin tulisi tutkia mahdollisten kemiallisten epäpuhtauksien vuoksi tai purkaa ja uusia matot. Ala- ja välipohjan eristeenä on jo aiemminkin mainitut sammal, sahanpuru ja kuiva savi. Alapohja on aistinvaraisesti ja kosteuden mittaamisen perusteella mikrobivaurioitunut. Välipohjassa on useita vanhoja vuotojälkiä ja välipohjan päällä runsaasti jälkiä kondenssivedestä. Hienojakoista eristettä kulkeutuu myös sisään ilmanvaihdon puutteiden ja rajapintojen sekä läpivientien tiiveyden puuteiden vuoksi. Mikrobivauriot ja muut epäpuhtaudet aiheuttavat riskin sisäilman puhtaudelle. Tästä syystä ala- välipohjan eristeet tulisi uusia. Yläluokan varaston katossa ja seinissä havaitut vauriot tulisi korjata.
11 Yläluokan ja keittiön varastojen kuivauspatterit tulisi tarkastaa ja korjata. Eteisen siivouskomeron takatilan lavuaarin vesi tulisi johtaa suoraan lattiakaivoon. Tyttöjen wc-tilan lattian kosteuden syy tulisi selvittää ja korjata. Ullakko Lämpimän tilan hormin juuressa oleva kosteusvaurio tulisi korjata mikäli tila on jatkuvassa käytössä. Mikäli koulumuseon tilat eivät ole käytössä tulisi katossa havaitut kosteusjäljet korjata viimeistään katteen uusimisen yhteydessä. Muussa tapauksessa tila olisi syytä sulkea ja korjata heti. Pintapölynäytteissä havaitun kalkkipohjaisen rakennusmateriaalipölyn todennäköisin lähde on ala- välipohjan sekaeristeistä irtoava hienojakoinen pöly, joka kulkeutuu sisään tiivistämättömien rajapintojen ja läpivientien kautta. Vaihtoehtoisesti pöly voisi olla peräisin rakennuksessa lähiaikoina tehdyistä saneerauksista syntyneestä pölystä, joita tuloilmakanavat levittävät. Tilaajan edustajalta saadun tiedon mukaan tiloissa ei kuitenkaan ole tehty saneerauksia vuosiin. Keskiluokan lattiasta kerätty näyte jouduttiin keräämään läheltä pintaa eristeiden koostumuksen vuoksi. Syvemmällä eristetilassa riski kosteudesta ja mikrobivauriosta kasvaa. Kivikoulu Aistinvarainen tarkastus Kivikoulun aistinvaraisessa tarkastuksessa havaittiin seuraavaa. Ulkopuoli Rakennus on tiilirunkoinen ja ulkopuoli rapattu.
12 Harjakaton katteena on huopa. Hormin päältä puuttuu sadehattu. Alapohjarakenteena on tuulettuva alapohjarakenne (rossipohja). Rossipohjan tuuletusluukut kiinni tarkastushetkellä ja maapohjassa orgaanista jätettä. Tuuletus puutteellinen myös luukkujen lukumäärän vuoksi. Rakennus sijaitsee tasamaalla. Sokkeli yläosaltaan luonnonkiveä ja alaosaltaan betonia. Sala-ojtuksen ja sokkelin ulkopuolisen vedeneristyksen olemassaolosta ei tietoa. Sadevesien ohjaus puuttuu. Sisäpuoli Lattiat pääosin muovimattoa. Luokan 1-2 katon rajassa jälkiä korvausilman tulosta rakenteista. Luokassa tilakohtainen ilmanvaihto. Katon nurkassa television päällä vanha kosteusjälki. Liikuntasalin lattia vajonnut. Liikuntasalin katossa harvarimoitus, jonka päällä suojaamaton kova villa. Liikuntasalin lattian rajasta virtaa voimakkaasti korvausilmaa sisäänpäin lattian alta. Yläkerta Porrashuoneeseen tultaessa oli aistittavissa makeahko mahdollisesti homekasvuun viittaava haju. Tilassa ilmanvaihtokone. Käytävän katossa sähkötaulun oikealla puolella vanha kosteusjälki. Tekstiilityön luokan katossa useissa paikoissa vanhoja kosteusjälkiä ja katon lapeosa mahdollinen riskirakenne, mikäli eristeen ja katteen välistä puuttuu tuuletus.
13 Sivukkaan tuuletus puuttuu ja katon ruodelaudoitus sivukkaassa tummunut. Sivukas kylmää tilaa. Wc:n katossa venttiilin ympärillä vanhoja kosteusjälkiä. Bändikämpän katossa allaskaapin lähellä vanhoja kosteusjälkiä. Allaskaapin pohjalevyssä ja ovien alapäissä kosteusvaurioita. Pintapölynäytteet Näyte 1 Näyte kerättiin liikuntasalista tasojen päältä. Näytteessä esiintyi normaalin huonepölyn lisäksi kalkkipohjaista rakennusmateriaalipölyä. Katso johtopäätökset ja jatkotoimet. Näyte 2 Näyte kerättiin alaluokan tasojen päältä. Näytteessä esiintyi normaalin huonepölyn lisäksi kalkkipohjaista rakennusmateriaalipölyä. Katso johtopäätökset ja jatkotoimet. Rakenneavaukset ja materiaalinäytteiden otto Liikuntasali Liikuntasalin lattiaan tehtiin rakenneavaus, josta tarkastettiin rakenne ja kerättiin materiaalinäyte. Liikuntasalin lattiaan tehdyssä avauksessa todettiin lattian rakenteen olevan päältäpäin lukien seuraava. Muovimatto, lastulevy, sekaeristys (kivi- ja lasivilla, sellueriste sekä sammal). Avausta ei ulotettu läpi asti tilassa olevan alipaineen ja eristeiden voimakkaan pölyämisen vuoksi. Eristeen paksuus oli noin cm.
14 Avauksesta kerätyssä näytteessä oli viite vauriosta. Näytteessä esiintyi myös pienenä pitoisuutena mahdollinen toksiinin (homemyrkky) tuottaja. Katso johtopäätökset ja jatkotoimet. Eteinen Eteisen lattiaan tehtiin rakenneavaus, josta tarkastettiin rakenne ja kerättiin materiaalinäyte. Avauksessa todettiin lattian rakenteen päältäpäin lukien olevan seuraava. Muovimatto, lastulevy, villa 10 cm ja sekatäyte. Avausta ei ulotettu syvemmälle tilassa olevan voimakkaan alipaineen ja avauksesta nousevan runsaan pölyn vuoksi. Avauksesta kerätyssä näytteessä oli heikko viite vauriosta. Näytteessä esiintyi myös pienenä pitoisuutena mahdollinen toksiinin (homemyrkky) tuottaja. Katso johtopäätökset ja jatkotoimet. Tekstiilityö Tekstiilityön kattoon ja lattiaan tehtiin avaukset, joista tarkastettiin rakenteet ja katon avauksesta kerättiin materiaalinäyte. Katon avaus tehtiin oven viereen vanhan kosteusjäljen kohtaan. Katon rakenne avauksessa oli seuraava. Sisustuslevy, höyrynsulku ja eriste. Avausta ei ulotettu eristettä syvemmälle. Avauksesta kerätyssä näytteessä ei ollut viitettä vauriosta. Lattiaan tehdyssä avauksessa todettiin lattian eristeen olevan sammalta, silttiä ja kutterinlastua sekaisin. Avauksesta ei kerätty näytettä sekatäytön vuoksi. Bändihuone Bändihuoneen sivukkaan vastaiseen seinään tehtiin rakenneavaus, josta tarkastettiin rakenne. Avauksessa todettiin seinän rakenteen sisältäpäin lukien olevan seuraava. Lastulevy, muovi ja turve tai sammal. Avauksesta ei kerätty näytettä eloperäisen eristeen vuoksi.
15 Johtopäätökset ja suositeltavat jatkotoimet Kivikoulun tarkastuksessa / tutkimuksessa ja näytteiden otossa havaittiin seuraavaa. Rakennus on tiilirunkoinen ja rungoltaan todennäköisesti kunnossa. Ongelmat rakennuksessa liittyvät alapohjan kosteuteen ja vaurioihin, väli ja yläpohjassa havaittuihin vahoihin korjaamattomiin vuotovaurioihin sekä ilmanvaihdon puutteisiin. Alla on esitelty tarkemmin kohteessa tehtyjä havaintoja. Ulkopuoli Hormin päältä puuttuu sadehattu Rossipohjan tuulettuvan tilan tuuletusluukut kiinni ja tuuletus puutteellinen myös luukkujen vähäisen määrän vuoksi. Maapohjassa orgaanista jätettä. Rakennus sijaitsee tasamaalla. Sala-ojituksesta ja sokkelin ulkopuolisesta vedeneristyksestä ei tietoa. Sadevesien ohjaus puuttuu. Sisäpuoli Lattian päällysteet pääosin muovimattoa. Ilmanvaihdon toiminnassa aistinvaraisesti arvioiden puutteita. Luokan 1-2 katon rajassa jälkiä korvausilman tulosta rakenteista ja television päällä katossa vanha kosteusjälki. Luokassa oma ilmanvaihtokone. Liikuntasalin lattia painunut seinän vierillä ja lattian alta virtaa voimakkaasti korvausilmaa sisään. Liikuntasalin katossa harva rimoitus, jonka päällä suojaamaton villa. Yläkerta Porrashuoneessa oli aistittavissa makeahko homekasvuun viittaava haju.
16 Käytävän, tekstiilityön ja bändikämpän katossa vanhoja kosteusjälkiä. Tekstiilityön luokan katon lapeosa riskirakenne mikäli eristeen ja katteen välistä puuttuu tuuletus. Sivukkaan katon ruodelaudoitus tummunut ja sivukkaan tuuletus puuttuu. Sivukas on kylmää tilaa. Bändikämpän allaskaapin pohjalevy ja ovien alaosat kosteusvaurioituneet. Pintapölynäytteissä havaittiin kalkkipohjaista rakennusmateriaalipölyä. Alakerran lattioista kerätyissä näytteissä oli viitteet vaurioista. Ulkopuoli Hormin päältä puuttuvan sadehatun vuoksi sadevedet ja lumi pääsevät satamaan hormin sisään ja aiheuttavat kosteus / homevaurion riskin. Vesi ja sulava lumi myös rapauttavat hormia. Tästä syystä hormin päälle tulisi asentaa sadehattu. Rossipohjan alaisen tuulettuvan tilan tuuletuksen puutteet, rakennuksen sijainti tasamaalla, sala-ojituksen ja sokkelin ulkopuolisen vedeneristyksen mahdolliset puutteet ja sadevesien ohjauksen puute lisäävät rossipohjan kosteutta ja vaurioitumisriskiä. Tästä syystä kyseiset asiat tulisi tarkastaa ja korjata. Tuulettuvan tilan maapohjassa havaittu orgaaninen jäte on mikrobi- ja lahovaurioitunutta. Tästä syystä jäte tulisi poistaa ja pintamaa vaihtaa. Sisäpuoli Ilmanvaihdossa aistinvaraisesti arvioiden puutteita voimakkaan alipaineen ja puuttuvien korvauilmareittien vuoksi. Tästä syystä tilojen ilmanvaihto tulisi suunnitella kokonaan uuudelleen. Suunnittelussa tulisi huomioida myös ala- ja välipohjan eristeet (materiaalista riippumatta) sekä rajapintojen ja läpivientien tiiveys.
17 1-2 luokan katon rajassa havaitut jäjet viittaavat korvausilman ja epäpuhtauksien tuloon rakenteista alipaineen ja tiivistämättömien rajapintojen ja läpivientien vuoksi. Katossa havaittu vanha kosteusjälki tulisi avata, tarkastaa ja korjata. Syy kosteusjäljen syntymiselle ei selvinnyt tarkastuksen aikana. Liikutasalin lattian painumisen syy ei selvinnyt tarkastuksen aikana. Lattian alta virtasi korvausilmaa sisään ilmanvaihdon puutteiden ja lattian vajoamisen vuoksi. Lattian vajoamisen syy tulisi selvittää ja lattia korjata. Liikuntasalin katossa harvan rimoituksen päällä oleva suojaamaton villa muodostaa tilaan kuituriskin. Tästä syystä villa tulisi korvata materiaalilla, josta ei irtoa kuituja tai kapseloida. Yläkerta Porrashuoneessa havaitun makehkon homekasvuun viittaavan hajun lähde ei selvinnyt tarkastuksessa. Hajun lähdettä tulee selvittää tarvittaessa lisää, mikäli haju ei häviä kohteessa tehtyjen korjaustoimien seurauksena. Käytävän, tekstiilityön ja bändikämpän katossa havaittujen vanhojen kosteusjälkien syy ei selvinnyt tarkastuksen aikana. Syynä on todennäköisesti vanhat kattovuodot. Tilat ovat säännöllisessä käytössä. Tästä syystä yläpohja olisi syytä korjata sisäilmahaitan riskin vuoksi. Sivukkaaseen tulisi järjestää tuuletus. Bändikämpän allaskaapin pohjalevy ja kosteusvaurioituneet ovet olisi syytä uusia. Pintapölynäytteissä havaitun kalkkipohjaisen rakennusmateriaalipölyn todennäköisin lähde on ala, väli ja yläpohjan seka eristeistä irtoava hienojakoinen pöly, joka kulkeutuu sisään korvausilman mukana tiivistämättömien rajapintojen ja läpivientien kautta. Vaihtoehtoisesti pöly voisi olla peräisin tiloissa lähiaikoina tehdyistä saneerauksista syntyneestä pölystä,joita
18 tuloilmakanavat levittävät. Tilaajan edustajan kertoman mukaan tiloissa ei ole kuitenkaan tehty saneerauksia vuosiin. Alakerran lattioista kerätyt näytteet osoittavat alapohjan olevan mikrobivaurioitunut. Tästä syystä alapohja tulisi korjata. Vaasassa Jukka Harju Liitteet Mikrobianalyysien tulokset Valokuvat kohteesta
19 sadevesien ohjaus puutteellinen rako sokkelin alla maapohjaan sadeven ohjaus puuttuu rossipohjan alapinta romahtanut
20 rossipohjan alapinta romahtamassa lavuaarin poistoputki lattialle liikuntasalin lattia vajonnut sivukkaan tummunut ruodelaudoitus
Kiinteistökatselmus 2 (14)
Kiinteistökatselmus 2 (14) TAUSTATIEDOT Katselmuksen kohde sijaitsee Kurikassa osoitteessa Tuiskulansuora 126 61300 Kurikka. Katselmus suoritettiin silmämääräisesti rakenteita avaamatta ja rikkomatta.